La Celestina

La Celestina on vuonna 1996 ensi-iltansa saanut Gerardo Veran ohjaama espanjalainen eroottinen draamaelokuva, jonka pääosissa ovat Penélope Cruz, Juan Diego Botto, Maribel Verdú ja Terele Pávez. La Celestina perustuu Fernando de Rojasin romaaniin, Espanjan kirjallisuuden merkkiteokseen Celestina (Tragicomedia de Calisto y Melibea tai La Celestina) vuodelta 1499. Romaanin pohjalta Gerardo Vera ja Rafael Azcona tekivät sovituksen, josta Azcona laati elokuvan käsikirjoituksen. Francisco Rico oli tekemässä käsikirjoituksen dialogia. Andrés Vicente Gómez oli elokuvan tuottajana. Elokuva sai seitsemän Goya-ehdokkuutta. == Juoni == Nuori aatelismies Calisto (Juan Diego Botto) rakastuu rikkaan kauppiaan tyttäreen Melibeaan (Penélope Cruz), joka ei vastaa hänen tunteisiinsa. Caliston palvelija Sempronio (Nancho Novo) ehdottaa avuksi velhotar Celestinaa (Terele Pávez), joka voisi auttaa Calistoa voittamaan Melibean rakkauden. Caliston toinen palvelija, Pármeno (Jordi Mollà), on kuitenkin epäluuloinen Celestinaa kohtaan, sillä hän tietää velhottaren temput. Celestina auttaa Calistoa, joka kiitollisena antaa velhottarelle vaivannäöstä arvokkaan palkkion. Kun Sempronio ja Pármeno kuulevat tästä, he tulevat kateellisiksi ja yrittävät saada Celestinalta heidän ”osuutensa” palkkiosta, sillä heidän mielestään hekin auttoivat Calistoa siinä missä Celestinakin. Kun Celestina kieltäytyy antamasta Caliston palvelijoille minkäänlaisia osuuksia, Sempronio ja Pármeno murhaavat hänet. Celestinan ystävät vannovat kostaa hänen murhansa, mutta he syyttävät murhaajaksi Calistoa eikä hänen viheliäitä palvelijoitaan. == Näyttelijät == == Tuotanto == La Celestinan kuvaukset alkoivat 2. lokakuuta 1995 ja päättyivät 1. joulukuuta 1995. Elokuva kuvattiin Espanjassa Madridin, Kastilia- La Manchan ja Extremaduran itsehallintoalueilla. Madridissa elokuvaa kuvattiin Nuevo Baztánin kunnassa, Kastilia- La Manchassa Escalonan ja Lupianan kunnissa ja Extremadurassa Cáceresin kaupungissa sekä Trujillon kunnassa. Elokuvan tuotantoyhtiöinä olivat Lolafilms ja Sociedad General de Televisión (Sogetel). Elokuvan tuottamiseen osallistuivat myös Canal+ España ja Sogepaq. La Celestinan budjettina oli noin 250 miljoonaa pesetaa. == Julkaisu ja vastaanotto == La Celestina sai ensi-iltansa Espanjassa 8. marraskuuta 1996 ja oli Sogepaq Distribuciónin teatterilevittämä. Elokuva tuotti Espanjassa 1 393 595 euron lipputulot. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas / ehdokkaat Tulos Goya- palkinto Paras naissivuosa Maribel Verdú Goya-palkinto Paras miessivuosa Jordi Mollà Goya-palkinto Paras miessivuosa Nancho Novo Goya-palkinto Paras kuvaus José Luis López-Linares Goya-palkinto Paras puvustus Sonia Grande Gerardo Vera Goya-palkinto Paras lavastus Ana Alvargonzález Goya-palkinto Paras maskeeraus ja kampaus Paca Almenara Alicia López Unión de Actores y Actrices -palkinto Paras pääosa elokuvassa Terele Pávez Unión de Actores y Actrices -palkinto Paras sivuosa elokuvassa Nancho Novo Unión de Actores y Actrices -palkinto Paras pieni sivuosa elokuvassa Nathalie Seseña Fotogramas de Plata -palkinto Paras naisnäyttelijä elokuvassa Terele Pávez Sant Jordi -palkinto Paras espanjalainen naisnäyttelijä Terele Pávez Yoga-palkinto Huonoin espanjalainen miesnäyttelijä Juan Diego Botto == Lähteet == == Aiheesta muualla == * * * La Celestina SensaCinessä Luokka:Vuoden 1996 espanjalaiset elokuvat Luokka:Espanjalaiset eroottiset elokuvat Luokka:Romanttiset draamaelokuvat Luokka:Romaaneihin perustuvat elokuvat